לין ברינדלי

דיים לין ג'אני ברינדלי (באנגלית: Dame Lynne Janie Brindley; נולדה ב-2 ביולי 1950) היא ספרנית בריטית.

ביוגרפיה
ברינדלי סיימה תואר במוזיקה באוניברסיטת רדינג, באמצע שנות ה-70 החלה לעבוד בספרייה הבודליינית, היא למדה ספרנות בבית הספר לספרנות של יוניברסיטי קולג' לונדון ושם גם קיבלה פרס על הצטיינותה בלימודים.

היא הצטרפה לספרייה הבריטית בשנת 1979 והועסקה באגף הביבליוגרפיות, לאחר מכן עברה לשמש כאחראית על ספריית אוניברסיטת אסטון בברמינגהאם ובנוסף הייתה יועצת לחברת KPMG, היא הייתה ספרנית בספרייה הבריטית לכלכלה ומדעי המדינה (British Library of Political and Economic Science) השוכנת בבית הספר לכלכלה של לונדון ולאחר מכן שימשה כספרנית בספרייה של אוניברסיטת לידס שם התקדמה בעבודתה למספר תפקידים.

ביולי 2000 התמנתה כמנהלת הספרייה הבריטית, במהלך כהונתה בתפקיד היא התייחסה לכך שהספרות המודפסת הולכת ודועכת עם ההתפתחות המודרנית בעידן המדיה הדיגיטלית, היא הצהירה שהיא אחראית לכך שהספרייה תהייה מעבר ל"מוזיאון ספרים".

בשנת 2002 זכתה לתואר כבוד (D.Litt.) מטעם אוניברסיטת לסטר וב-2004 זכתה לכך גם מאוניברסיטת רדינג, ובסך הכול היא זכתה במספר   פרסים אקדמאיים.

קישורים חיצוניים

 כתבה בעיתון טלגרף
 כתבה בעיתון גארדיאן
 כתבה באתר nrg

ספרנים ומידענים בריטים
מנהלי ספריות
הספרייה הבריטית
בריטיות שנולדו ב-1950
בריטים שנולדו ב-1950